b'\n_START_ARTICLE_\nTurmus Ayya\n_START_SECTION_\nEtimologia\n_START_PARAGRAPH_\nTurmus Ayya apareix en mapes i llibres de refer\xc3\xa8ncia m\xc3\xa9s antics, com l\'enciclop\xc3\xa8dia Palestina, la nostra terra de Mustafa Murad al-Dabbagh, com a "Thorinasia". El nom es divideix en tres parts: Tur-Massh-Ayya: "Tur" significa "muntanya", "Massh" \xc3\xa9s la polpa que queda despr\xc3\xa9s d\'espr\xc3\xa9mer els ra\xc3\xafms, i "Ayya" significa humida. D\'altra banda, el nom podria provenir del llat\xc3\xad: Terra (terra) i Mesia \'(Messiah), per tant "Terra del Messies".\n_START_SECTION_\nHist\xc3\xb2ria\n_START_PARAGRAPH_\nS\'hi ha trobat cer\xc3\xa0mica de l\'Edat de Ferro (s. VIII-VII aC) i posterior, i es creu que el poble ha existit cont\xc3\xadnuament des de llavors._NEWLINE_\xc3\x89s generalment acceptat que Turmus Ayya era la Turbasaim de les fonts croades._NEWLINE_Just al nord-est de Turmus Ayya hi ha Kh. Ras ad Deir/Deir el Fikia, que es creu que era la vila croada de Dere._NEWLINE_En 1145 la meitat dels ingressos d\'ambd\xc3\xb3s pobles es van lliurar a l\'Abadia del Mont Tabor, de manera que podien mantenir l\'esgl\xc3\xa9sia a Sinjil. En 1175 les tres viles de Turmus Ayya, Dere i Sinjil, foren transferides a la Bas\xc3\xadlica del Sant Sepulcre.\n_START_SECTION_\nEpoca otomana\n_START_PARAGRAPH_\nEn 1517 Turmus Ayya va ser incorporada a l\'Imperi Otom\xc3\xa0 amb la resta de Palestina, i el 1596 va apar\xc3\xa8ixer als registres fiscals com a part de la n\xc3\xa0hiya d\'al-Quds del liw\xc3\xa0 hom\xc3\xb2nim. Tenia una poblaci\xc3\xb3 de 43 llars, totes musulmanes, pagava impostos sobre blat, ordi, oliveres, vinyes, fruiters, cabres i / o ruscs._NEWLINE_L\'explorador franc\xc3\xa8s Victor Gu\xc3\xa9rin va visitar la vila en 1870, i hi va trobar antigues cisternes, cases de pedres tallades, un llindar trencat amb una guirnalda tallada i els fragments d\'una columna. Tamb\xc3\xa9 va assenyalar que el poble tenia uns set-cents habitants, i era administrat per dos xe\xc3\xafcs i dividit en dues \xc3\xa0rees diferents. Algunes antigues cisternes estaven gaireb\xc3\xa9 completament seques, i les dones es veien obligades a buscar aigua a Ain Siloun o Ain Sindjel. Una llista oficial otomana de viles del 1870 va mostrar que "Turmus Aja" tenia un total de 88 cases i una poblaci\xc3\xb3 de 301, tot i que el recompte de poblaci\xc3\xb3 inclo\xc3\xafa nom\xc3\xa9s homes._NEWLINE_En 1882 el Survey of Western Palestine de la Palestine Exploration Fund va descriuire Turmus \'Aya com \xc2\xabun poble en un baix meridional, en una plana f\xc3\xa8rtil, amb una font al sud. El poble t\xc3\xa9 una grand\xc3\xa0ria moderada i est\xc3\xa0 envoltat d\'arbres fruiters. Al sud al peu del monticle es troba la consp\xc3\xadcua c\xc3\xbapula blanca del lloc sagrat.\xc2\xbb_NEWLINE_En 1896 la poblaci\xc3\xb3 de Turmus \'aija era estimadad en unes 834 persones.\n_START_SECTION_\n\xc3\x88poca del Mandat Brit\xc3\xa0nic\n_START_PARAGRAPH_\nEn el cens de Palestina de 1922, organitzat per les autoritats del Mandat Brit\xc3\xa0nic, Turmus Ayya tenia una poblaci\xc3\xb3 de 707 musulmans, mentre que en el cens de 1931 la vila tenia 185 cases i 717 habitants, tots musulmans llevat una dona cristiana._NEWLINE_En el cens de  1945 la poblaci\xc3\xb3 era de 960 musulmans, mentre que l\'\xc3\xa0rea de terra era de 17,611 d\xc3\xbanams, segons una enquesta oficial de terra i poblaci\xc3\xb3. D\'aquests, 3.665 eren per a plantacions i terra de rec, 7,357 per a cereals, mentre 54 d\xc3\xbanams eren s\xc3\xb2l edificat.\n_START_SECTION_\nDespr\xc3\xa9s de 1948\n_START_PARAGRAPH_\nEn la vespra de guerra araboisraeliana de 1948, i despr\xc3\xa9s dels acords d\'armistici araboisraelians de 1949, Turmus Ayya fou ocupada pel regne haixemita de Jord\xc3\xa0nia. Despr\xc3\xa9s de la Guerra dels Sis Dies de 1967 va romandre sota l\'ocupaci\xc3\xb3 israeliana. Segons el cens israeli\xc3\xa0 de 1967, tenia una poblaci\xc3\xb3 de 1.562 persones. Pel 1989 havien augmentat a 5.140. Els residents originaris de la vila pertanyen als clans Abu-Awad (\xd8\xa3\xd8\xa8\xd9\x88\xd8\xb9\xd9\x88\xd8\xa7\xd8\xaf), Ijbara (\xd8\xa7\xd8\xac\xd8\xa8\xd8\xb1\xd8\xa7), K\xc3\xbck(\xd9\x83\xd9\x88\xd9\x83), Hazama/Nofal(\xd8\xad\xd8\xb2\xd9\x85\xd8\xa9) or Shalabi (\xd8\xb4\xd9\x84\xd8\xa8\xd9\x8a). En desembre de 2014 la vila fou el lloc de la controvertida mort del funcionari palest\xc3\xad Ziad Abu Ein, durant una protesta contra l\'ocupaci\xc3\xb3 israeliana.'